Vi var en familie på 4 som bodde i leiligheten til Anders i en uke.
Da vi ankom leiligheta møtte Anders oss og vi fikk en gjennomgang av leilighet mm. Det satte vi veldig pris på. Og var det noe vi lurte på svarte Anders veldig raskt på melding/ telefon.
Leiligheten lå i øverste (4.etg) etasje i blokka. På balkongen var det fin utsikt over nærområdet og med morrasol var det fint å ta morrakaffen der.
Området leiligheten ligger i var stille og rolig uten noe merkbar støy fra tog/trikk.
Leiligheten var ren og fin, romslig og fint innredet med alt av nødvendig utstyr. Det var gode senger, godt med skapplass, vaskemaskin, oppvaskmaskin mm, Alt fungerte fint og vi savnet ingenting.
Det var flere matbutikker i umiddelbar nærhet og kort vei til trikk/buss/tog.
Vi var kjempefornøyd med oppholdet i Oslo og i leiligheten til Anders og kan trygt anbefale den til andre.